Il-Kampjonat Nazzjonali tat-Time Trial organizzat mill-Federazzjoni Maltija taċ-Ċikliżmu ġie fi tmiem tiegħu nhar il-Ħadd li għadda bit-tielet tiġrija li saret fuq iċ-ċirkwit Tal-Miżieb fil-Mellieħa fuq distanza ta' 1.1km. Fil-Kategorija tal-Elite, James Mifsud tat-Team Greens rebaħ it-tieni tiġrija tiegħu dan l-istaġun meta spiċċa l-ewwel f'02:19.14. Warajh spiċċaw rispettivament William Hili ta' The Cyclist CC f'02:26.40 u Marco Fiorilla wkoll tat-Team Greens f'02:31.87. Fil-Kategorija Femminili, Marion Pullicino ta' Agones Sfc uriet il-progress tagħha meta ħadet l-ewwel rebħa tal-istaġun f'ħin ta' 03:14.05. Marie Claire Aquilina ta' The Cyclist CC li kienet rebħet iż-żewġ tiġrijiet ta' qabel, kellha tikkuntenta bit-tieni post f'03:18.17, filwaqt li l-Għawdxija Felicienne Mercieca f'din l-ewwel esperjenza tagħha daħlet it-tielet f'04:40.32. Il-Kategorija tal-Juniors intrebħet għall-ewwel darba mill-Għawdxi Brandon Sultana tal-Gozo Greyhounds CC f'ħin ta' 02:43.94. Għalih dan kien it-tieni suċċess konsekuttiv wara li ftit ilu kien rebaħ ir-Road Race f'tal-Maqluba. Ivan Zammit ta' B'Kara St. Joseph SC rebaħ l-ewwel tiġrija staġjonali fil-Masters 40+ meta spiċċa l-ewwel f'02:41.28, filwaqt li Michael Lia ta' Mosta AF Sign Studio CC rebaħ il-Masters 50 + f'03:29.21. Emmanuel Camilleri ta' Mosta AF Sign Studio CC kiseb it-tielet rebħa tiegħu fil-Masters 60+ f'03:16.36. Il-Kategoriji tal-Under 15s intrebħu rispettivament minn żewġ ċiklisti ta' Mosta AF Sign Studio CC, Veronique Pace Asciak f'05:29.39 u Julian Gauci f'03:27.73. Wara t-tiġrijiet, iċ-ċiklisti rebbieħa kienu ppreżentati bil-medalji minn John Zammit u Joe Bajada, President u Segretarju Ġenerali rispettivament tal-Federazzjoni Maltija taċ-Ċikliżmu kif ukoll minn Mustafa Özküçük tat-Turkija. Riżultati kollha Elite 1. James Mifsud – Team Greens 02:19.14 2. William Hili – The Cyclist CC 02:26.40 3. Marco Fiorilla – Team Greens 02:31.87 Feminili 1. Marion Pullicino – Agones Sfc 03:14.05 2. Marie Claire Aquilina – The Cyclist CC 03:18.17 3. Felicienne Mercieca – Individual 04:40.32 Juniors 1. Brandon Sultana – Gozo Greyhounds CC 02:43.94 2. Kurt Muscat – Mosta AF Sign Studio CC 03:03.75 3. Isaac Spiteri – The Cyclist CC 03:05.55 Rebbieħa tal-Kategoriji l-oħra Masters 40+ 1. Ivan Zammit – B'Kara St.Joseph SC 02:41.28 50+ 1. Michael Lia – Mosta AF Sign Studio CC 03:29.21 60+ 1. Emmanuel Camilleri – Mosta AF Sign Studio CC 03:16.36 F U/15 1. Veronique Pace Asciak – Mosta AF Sign Studio CC 05:29.39 M U/15 1. Julian Gauci – Mosta AF Sign Studio CC 03:27.73